கேள்வி: வேளாளர் கடமை பற்றி தகவல் சொல்.
பதில்: வேளாண்மை செய்பவர் வேளாளர். வேளாளர் கடமை என்று யாப்பருங்கலம் பாடல் ஒன்று கூறுகிறது. இந்தக் கடமைகளை வேளாளர் நிலம் என்றும் வேளாண்-துறை என்றும் அது சுட்டுகிகிறது. அமிர்தசாகரர் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 277 ஆணை வழி நிற்றல் மாண்வினை தொடங்கல் கைக்கடன் ஆற்றல் கசிவு அகத்து உண்மை ஓவா முயற்சி ஒக்கல் போற்றல் மன்றிடை மகிழ்தல் ஒற்றுமை கோடல் திருந்திய அறத்தில் தீராது ஒழுகல் விருந்து புறந்தருத்தல் வேளாண் துறையே - என்பது பாடல் #அரசன் ஆணையை நிலைநாட்டுதல் #சிறந்த செயல்களைத் தொடங்கிச் செய்தல் #பிறருக்குக் கை போலக் கடமை ஆற்றுதல் #இரக்க குணத்தை நெஞ்சில் கொண்டிருத்ததல் #இடையறாது முயலல் #சார்ந்து வாழும் மக்களை (ஒக்கல்) போற்றுதல் #மன்றத்தில் மகிழ்தல் #பிறரோடு ஒற்றுமையாக வாழ்தல் #திருந்திய அறநெறியைக் கடைப்பிடித்தல் #விருந்தினரைப் பேணுதல் என்னும் 10 துறைகள் வெளாண்-துறைகள் என்று அந்த உரைநூல் குறிப்பிடுகிறது.